שירה נאור

ביוגרפיה

נאור נולדה בלוס אנג'לס לטל נאור וענת (לבית חיניץ), אדריכל ואדריכלית-פנים. הם שהו בארצות הברית לצורך השלמת התואר של אביה, ולאחר מכן שבו ארצה והתגוררו בתל אביב. בשנת 2000, בגיל שבע, עברו לשכונת תל בנימין ברמת גן, ולאחר מכן חזרו לתל אביב. נאור למדה בתיכון עירוני א' במגמת תיאטרון לצד טום באום, ולאחר מכן התגייסה לתיאטרון צה"ל.

דיבוב

דיבבה בסדרת הטלוויזיה את דורה בסדרות "מגלים עם דורה" ו"רוץ, דייגו, רוץ!", ובסרטיה של דורה כגון "דורה ביער המכושף" ו"דורה מצילה את נסיכת הגשם". גוון בסדרות "בן 10", 17 דמויות בסדרה "דובוני אכפת לי", זיזי וינקס הצעיר ב"הרפתקאות זיזי וינקס", פאן ב"דרגון בול", היילי ב"אמריקן דרגון", עוגית בסדרה "תותית", ג'יין בסרטונים של ג'וניור בערוץ ג'וניור ואמי מיזונו (סיילור מרקורי) החל מאמצע העונה הרביעית של "סיילור מון" (לאחר פרישתה של המדבבת הקודמת, אלעד סמוכה, שגם שיחקה את גוון לפניה ב"בן 10").
בשנת 2011 דיבבה את צ'ן בסדרת האנימציה "סלאש", את מיסי בסדרה "ואאקוויל", את הדמויות של מינה וטינה ב"משפחת דה וינצ'י" ואת לנויה ב"בולטס ובליפ". ב-2012 דיבבה את מרגרט בסרט "הנרי הנורא", את סאנה ב"אלופי הטאי צ'י", את דמותה של צ'לסי בסדרה "גרומפף" ודמויות שונות בסדרה "סיילר מון". בקולנוע נאור דיבבה ב"חוות הקסמים", "משפחת סימפסון - הסרט", "עידן הקרח 2: נמסים מצחוק", "עידן הקרח 3", "קורליין ודלת הקסמים" ואת לונה לאבגוד בסרטי הארי פוטר.
בשנת 2014 החלה לדבב את דמותו של רוקי בסדרה "מפרץ ההרפתקאות", ששודרה בניק ג'וניור.
נאור השתתפה גם בהקלטות לשיר הפתיחה של "מגלים עם דורה", שרה את שיר הפתיחה של הסדרה "בן 10 – אומניטריקס", ובנוסף גם ביצעה את המנון ספרינגפילד בסרט "משפחת סימפסון".
ב-2017 דיבבה את דמותה של באטגירל ב"סרט לגו באטמן".

משחק

בילדותה התארחה בתוכנית הילדים "החדר של חני" לצד חני נחמיאס, גם השתתפה בפסטיגל מהסרטים בתור ילדת פסטיגל והופיעה בקטע שירה בסדרת הטלוויזיה "משחק מכור". בנוסף השתתפה נאור בכמה סרטי סטודנטים.
בשנת 2005 שיחקה נאור במיני סדרת הילדים "הלב של עמליה" ב-HOT.
בשנת 2011 השתתפה בשעשועון "שחקו אותה בגדול", בהנחיית אברי גלעד, בו השתתפה כבעלת סוד.
בשנת 2012 שיחקה בעונה השנייה של סדרת הנוער "אליפים", ששודרה בערוץ הילדים למנויי Yes. בתפקיד מיכל, אליפית שהתאהבה ברוני ועשתה לאילנה חיים קשים, בנוסף גם גדי מאוהב בה אך לבסוף הופכת לחברה טובה של גדי.
בשנת 2013 שיחקה בעונה השנייה והשלישית של הסדרה "גאליס", שמשודרת בערוץ הילדים למנויי HOT בתפקיד גאיה, נערה שמתחבאת בעיר האבודה גאליסיה ביחד עם אחיה וולקן (טל מוסרי).
בשנת 2014 החלה לשחק בסדרה "מועדון החנונים" ב-HOT, בתפקיד שקד, הילדה המוזרה של הכיתה, ובסדרה "שבט צוצלת" ב-Yes, שם גילמה מספר דמויות. שתי הסדרות שודרו בערוץ zoom. בנוסף שיחקה בתפקיד אורח בפרק הבכורה של סדרת המתח של HOT "בתולות", שם גילמה את רותם.
בשנת 2015 הצטלמה נאור לתפקיד קטן לסדרה הקומית "ג'וני ואבירי הגליל" ב-Yes. בנוסף שיחקה בתפקיד ראשי בתור סוכנת בתוכנית "שוסטר ושוסטר", שהופקה על ידי הטלוויזיה החינוכית הישראלית. בנובמבר אותה שנה החלה לשחק בסאטירה המצליחה של HOT שבמהרה הפכה לקאלט "אנחנו במפה", לצד שלישיית מה קשור, ובקומדיה של ערוץ 10 "לה פמיליה". באותה שנה חזרה לשחק בעונה השנייה של הסדרות "מועדון החנונים" ו"שבט צוצלת".
בשנת 2016 החלה לשחק בסדרת הנוער "סוסי פרא" בערוץ zoom למנויי HOT, בתפקיד מיקה חלק מקבוצת "הפיילוט". החל מספטמבר אותה שנה החלה לשחק בסדרת הדרמה "תאג"ד" ב-Yes, שם גילמה את ליה חובשת בגדוד 33.
היא הצטלמה לסדרת הדרמה של HOT "שבאבניקים", והשתתפה בסדרה "צפוף" בתפקיד דניאל הבת. ב-13 בדצמבר 2017 חזרה לשחק בתור סוכנת בעונה החדשה של "שוסטר ושוסטר".
השתתפה גם בתוכנית "היהודים באים" בעונה השלישית.
וגם גילמה תפקיד קטן באקדמיית החממה בנטפליקס שם היא גילמה את רייאן וודס.